CELEX: 32022D1229
Language: ro
Date: 2022-07-11 00:00:00
Title: Decizia (UE) 2022/1229 a Comisiei din 11 iulie 2022 de modificare a Deciziilor 2014/312/UE, 2014/391/UE, 2014/763/UE, (UE) 2016/1332 și (UE) 2017/176 în ceea ce privește perioada de valabilitate a criteriilor de acordare a etichetei ecologice a UE și a cerințelor de evaluare și de verificare aferente [notificată cu numărul C(2022) 4739] (Text cu relevanță pentru SEE)

18.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 189/20
               
            
         DECIZIA (UE) 2022/1229 A COMISIEI
         din 11 iulie 2022
         de modificare a Deciziilor 2014/312/UE, 2014/391/UE, 2014/763/UE, (UE) 2016/1332 și (UE) 2017/176 în ceea ce privește perioada de valabilitate a criteriilor de acordare a etichetei ecologice a UE și a cerințelor de evaluare și de verificare aferente
         
            
               [notificată cu numărul C(2022) 4739]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
         după consultarea Comitetului pentru etichetare ecologică al Uniunii Europene,
         întrucât:
         
                     (1)
                  
                  
                     Regulamentul (CE) nr. 66/2010 prevede că eticheta ecologică a UE poate fi acordată produselor care au un impact redus asupra mediului pe parcursul întregului lor ciclu de viață. Pentru fiecare grup de produse trebuie stabilite criterii specifice de acordare a etichetei ecologice a UE.
                  
               
                     (2)
                  
                  
                     Prin Decizia 2014/312/UE (2), Comisia a stabilit criterii de acordare a etichetei ecologice a UE pentru grupul de produse „vopsele și lacuri de interior și exterior”. Perioada de valabilitate a acestor criterii și a cerințelor de evaluare și de verificare aferente urmează să expire la 31 decembrie 2022.
                  
               
                     (3)
                  
                  
                     Prin Decizia 2014/391/UE (3), Comisia a stabilit criterii de acordare a etichetei ecologice a UE pentru grupul de produse „saltele de pat”. Perioada de valabilitate a acestor criterii și a cerințelor de evaluare și de verificare aferente urmează să expire la 28 iulie 2022.
                  
               
                     (4)
                  
                  
                     Prin Decizia 2014/763/UE (4), Comisia a stabilit criterii de acordare a etichetei ecologice a UE pentru grupul de produse „produse igienice absorbante”. Perioada de valabilitate a acestor criterii și a cerințelor de evaluare și de verificare aferente urmează să expire la 31 decembrie 2022.
                  
               
                     (5)
                  
                  
                     Prin Decizia (UE) 2016/1332 (5), Comisia a stabilit criterii de acordare a etichetei ecologice a UE pentru grupul de produse „mobilier”. Perioada de valabilitate a acestor criterii și a cerințelor de evaluare și de verificare aferente urmează să expire la 28 iulie 2022.
                  
               
                     (6)
                  
                  
                     Prin Decizia (UE) 2017/176 (6), Comisia a stabilit criterii de acordare a etichetei ecologice a UE pentru grupul de produse „pardoseli pe bază de lemn, de plută și de bambus”. Perioada de valabilitate a acestor criterii și a cerințelor de evaluare și de verificare aferente urmează să expire la 26 ianuarie 2023.
                  
               
                     (7)
                  
                  
                     În conformitate cu concluziile verificării adecvării legislației privind eticheta ecologică a UE publicate la 30 iunie 2017 (7), Comisia, împreună cu Comitetul pentru etichetare ecologică al UE, a evaluat și a confirmat relevanța grupurilor de produse menționate mai sus pentru sistemul UE de etichetare ecologică.
                  
               
                     (8)
                  
                  
                     În plus, în conformitate cu concluziile verificării adecvării legislației privind eticheta ecologică a UE publicate la 30 iunie 2017, Comisia, împreună cu Comitetul pentru etichetare ecologică al UE, pune în aplicare soluții de îmbunătățire a sinergiilor dintre grupurile de produse și de stimulare a utilizării etichetei ecologice a UE, inclusiv prin gruparea, după caz, a grupurilor de produse între care există o legătură strânsă și prin asigurarea faptului că, în cursul procesului de revizuire, se acordă atenția cuvenită coerenței dintre politicile relevante ale UE, legislația relevantă și dovezile științifice relevante.
                  
               
                     (9)
                  
                  
                     Pentru a se facilita și mai mult tranziția către o economie mai circulară, Comisia testează integrarea metodei referitoare la amprenta de mediu a produselor (AMP) (8) în revizuirea criteriilor de acordare a etichetei ecologice a UE pentru produsele igienice absorbante și pentru vopselele și lacurile de interior și exterior, în conformitate cu noul Plan de acțiune privind economia circulară – Pentru o Europă mai curată și mai competitivă (9). Prin urmare, este oportun să se prelungească perioada de valabilitate a criteriilor de acordare a etichetei ecologice a UE stabilite în Deciziile 2014/312/UE și 2014/763/UE, astfel încât Comisia să efectueze revizuirea criteriilor pentru vopselele și lacurile de interior și exterior după finalizarea de către industrie a procesului de revizuire a normelor privind categoria de amprentă de mediu a produsului pentru vopselele decorative (10) și să încheie revizuirea în curs a criteriilor pentru produsele igienice absorbante, care durează mai mult decât se planificase inițial, prin integrarea rezultatelor studiilor privind AMP.
                  
               
                     (10)
                  
                  
                     Din același motiv, criteriile de acordare a etichetei ecologice a UE pentru saltelele de pat, pentru mobilier și pentru pardoselile pe bază de lemn, de plută și de bambus urmează să fie revizuite în conformitate cu noul Plan de acțiune privind economia circulară – Pentru o Europă mai curată și mai competitivă și cu viitoarele inițiative legislative conexe. Prin urmare, este oportun să se prelungească perioada de valabilitate a criteriilor de acordare a etichetei ecologice a UE stabilite în Deciziile 2014/391/UE, (UE) 2016/1332 și (UE) 2017/176 până la aceeași dată-limită, astfel încât Comisia să revizuiască împreună criteriile pentru cele trei grupuri de produse, în sinergie cu viitoarele inițiative legislative, și să le grupeze, dacă acest lucru este considerat posibil.
                  
               
                     (11)
                  
                  
                     Pentru a se acorda suficient timp în vederea finalizării proceselor de revizuire în cazul tuturor grupurilor de produse și pentru a se asigura continuitatea prezenței pe piață a titularilor de licențe, perioada de valabilitate a criteriilor actuale și a cerințelor de evaluare și de verificare aferente ar trebui prelungită până la 31 decembrie 2025 pentru vopselele și lacurile de interior și exterior, până la 31 decembrie 2026 pentru saltelele de pat, până la 31 decembrie 2023 pentru produsele igienice absorbante și până la 31 decembrie 2026 pentru mobilier și pentru pardoselile pe bază de lemn, de plută și de bambus.
                  
               
                     (12)
                  
                  
                     Prin urmare, Deciziile 2014/312/UE, 2014/391/UE, 2014/763/UE, (UE) 2016/1332 și (UE) 2017/176 ar trebui modificate în consecință.
                  
               
                     (13)
                  
                  
                     Măsurile prevăzute în prezenta decizie sunt conforme cu avizul comitetului instituit în temeiul articolului 16 din Regulamentul (CE) nr. 66/2010,
                  
               ADOPTĂ PREZENTA DECIZIE:
         
            Articolul 1
            Modificare a Deciziei 2014/312/UE
            Articolul 4 din Decizia 2014/312/UE se înlocuiește cu următorul text:
            
               
                  „Articolul 4
                  Criteriile de acordare a etichetei ecologice a UE pentru grupul de produse «vopsele și lacuri de interior și exterior» și cerințele de evaluare și de verificare aferente sunt valabile până la 31 decembrie 2025.”
               
            
         
         
            Articolul 2
            Modificare a Deciziei 2014/391/UE
            Articolul 4 din Decizia 2014/391/UE se înlocuiește cu următorul text:
            
               
                  „Articolul 4
                  Criteriile de acordare a etichetei ecologice a UE pentru grupul de produse «saltele de pat» și cerințele de evaluare și de verificare aferente sunt valabile până la 31 decembrie 2026.”
               
            
         
         
            Articolul 3
            Modificare a Deciziei 2014/763/UE
            Articolul 4 din Decizia 2014/763/UE se înlocuiește cu următorul text:
            
               
                  „Articolul 4
                  Criteriile de acordare a etichetei ecologice a UE pentru grupul de produse «produse igienice absorbante» și cerințele de evaluare și de verificare aferente sunt valabile până la 31 decembrie 2023.”
               
            
         
         
            Articolul 4
            Modificare a Deciziei (UE) 2016/1332
            Articolul 4 din Decizia (UE) 2016/1332 se înlocuiește cu următorul text:
            
               
                  „Articolul 4
                  Criteriile de acordare a etichetei ecologice a UE pentru grupul de produse «mobilier» și cerințele de evaluare și de verificare aferente sunt valabile până la 31 decembrie 2026.”
               
            
         
         
            Articolul 5
            Modificare a Deciziei (UE) 2017/176
            Articolul 4 din Decizia (UE) 2017/176 se înlocuiește cu următorul text:
            
               
                  „Articolul 4
                  Criteriile de acordare a etichetei ecologice a UE pentru grupul de produse «pardoseli pe bază de lemn, de plută și de bambus» și cerințele de evaluare și de verificare aferente sunt valabile până la 31 decembrie 2026.”
               
            
         
         
            Articolul 6
            Prezenta decizie se adresează statelor membre.
         
         
            Adoptată la Bruxelles, 11 iulie 2022.
            
               
                  Pentru Comisie
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 27, 30.1.2010, p. 1.
         
            (2)  Decizia 2014/312/UE a Comisiei din 28 mai 2014 de stabilire a criteriilor ecologice de acordare a etichetei ecologice a UE pentru vopselele și lacurile de interior și exterior (JO L 164, 3.6.2014, p. 45).
         
            (3)  Decizia 2014/391/UE a Comisiei din 23 iunie 2014 de stabilire a criteriilor ecologice de acordare a etichetei ecologice a UE pentru saltelele de pat (JO L 184, 25.6.2014, p. 18).
         
            (4)  Decizia 2014/763/UE a Comisiei din 24 octombrie 2014 de stabilire a criteriilor ecologice de acordare a etichetei ecologice a UE pentru produse igienice absorbante (JO L 320, 6.11.2014, p. 46).
         
            (5)  Decizia (UE) 2016/1332 a Comisiei din 28 iulie 2016 de stabilire a criteriilor ecologice de acordare a etichetei ecologice a UE pentru mobilier (JO L 210, 4.8.2016, p. 100).
         
            (6)  Decizia (UE) 2017/176 a Comisiei din 25 ianuarie 2017 de stabilire a criteriilor de acordare a etichetei ecologice a UE pentru pardoseli pe bază de lemn, de plută și de bambus (JO L 28, 2.2.2017, p. 44).
         
            (7)  Raport al Comisiei către Parlamentul European și Consiliu privind revizuirea aplicării Regulamentului (CE) nr. 1221/2009 al Parlamentului European și al Consiliului din 25 noiembrie 2009 cu privire la participarea voluntară a organizațiilor la un sistem comunitar de management de mediu și audit (EMAS) și la Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta ecologică a UE [COM(2017) 355 final].
         
            (8)  https://ec.europa.eu/environment/eussd/smgp/policy_footprint.htm
         
            (9)  Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor: „Un nou Plan de acțiune privind economia circulară – Pentru o Europă mai curată și mai competitivă” [COM(2020) 98 final].
         
            (10)  https://ec.europa.eu/environment/eussd/smgp/documents/PEFCR_Decorative%20Paints_Feb%202020.pdf